
Laurenţiu  RADU’ 


Cuvinte-cheie:  Callatis,  Herakles. 

Keywords:  Callatis,  Herakles. 

Rezumat :  Articolul  este  structurat  în  două  părţi.  Prima  parte  prezintă  legenda  şi 
cultul  lui  Herakles  în  lumea  greco-romană  şi  folosirea  imaginii  eroului  pentru  propaganda 
monarhilor  elenistici  şi  a  împăraţilor  romani.  Partea  a  doua  analizează  informaţiile  cu 
privire  la  cultul  lui  Herakles  la  Callatis:  inscripţii,  statui,  monedele  imperiale  cu  legenda 
KTICTHC,  ajungând  la  concluzia  că  datele  de  care  dispunem  dovedesc  că  Herakles  a  fost 
considerat  în  epoca  romană  timpurie  fondatorul  legendar  al  cetăţii  callatiene. 

Abstract:  The  article  is  structured  in  two  parts.  The  first  part  presents  the  legends 
and  cult  of  Herakles  in  the  Greek-Roman  world  and  the  use  of  the  hero's  image  for  the 
propaganda  of  the  Hellenistic  monarchs  and  the  Roman  emperors.  The  second  part  analyzes 
the  information  about  the  cult  of  Herakles  at  Callatis:  inscriptions,  statues,  imperial  coins 
with  the  legend  of  KTICTHC,  concluding  that  the  data  at  our  disposal  prove  that  Heracles 
was  considered  in  the  early  Roman  age,  the  legendary  founder  of  the  Callatian  fortress . 

In  unele  lucrări  mai  vechi  şi  mai  recente,  se  afirmă  despre  Herakles  că  a  fost 
considerat  fondatorul  legendar  al  oraşului  Callatis.  In  cele  ce  urmează  vom  analiza 
informaţiile  referitoare  la  celebrul  erou,  încercând  să  acordăm  credit  acestei  afirmaţii. 

1.  Locul  lui  Herakles  în  lumea  greco-romană 

Diversitatea  geografică,  culturală,  mixajul  etnic  la  care  se  adaugă  influenţele 
diverse  recepţionate  au  determinat  evoluţia  diferită  a  comunităţilor  greceşti. 
Aceste  diferenţe  s-au  reflectat  şi  asupra  vieţii  religioase.  Fiecare  oraş  avea 
propriul  pantheon  în  care  ierarhia  divină  era  dominată  de  zeii  importanţi,  dar  în 
ceea  ce  priveşte  zeii  de  rang  inferior  se  înregistrează  multe  diferenţe.  Un  factor  ce 
a  contribuit  la  uniformizarea  mitologiei  greceşti  l-au  constituit  operele  lui  Homer  şi 
Hesiod,  prin  sistematizarea,  combinarea  şi  modificarea  unor  tradiţii  individuale. 


*  Laurenţiu  Radu:  Muzeul  de  Arheologie  „Callatis",  Şos.  Constanţei  nr.  7-9,  Mangalia, 
jud.  Constanţa,  cod  905500;  e-mail:  Iaurentziu2003@yahoo.ca. 

răspândite  ulterior  în  toată  lumea  greacă  prin  intermediul  mediului  artistic,  al 
mitoşrafilor  locali  şi  al  preoţilor1. 

în  mitologia  greacă,  legenda  lui  Herakles  a  deţinut  un  loc  important,  având  o 
valoare  istorică  deosebită  care  evidenţiază  contactele  lumii  elenice  sau  chiar 
preelenice  cu  zonele  îndepărtate  ale  Europei,  ea  fiind  deja  conţinută  în  Theogonia 
lui  Hesiod  (v.  287-294).  Etapele  parcurse  de  erou  se  înşiră  de-a  lungul  rutelor 
comerciale  terestre  şi  maritime  şi,  în  acest  mod,  legenda  poate  fi  asociată  cu 
debutul  colonizărilor  greceşti2.  Figura  legendară  a  lui  Herakles  exprimă  aspiraţiile 
lumii  greceşti  în  epoca  marii  colonizări,  devenind  astfel  eroul  tuturor  grecilor,  cu 
un  rol  important  în  consolidarea  lor  etnică3.  în  mod  paradoxal,  răspândirea 
grecilor  în  cadrul  procesului  de  colonizare  a  Mediteranei  a  dus  la  creşterea 
sentimentului  identităţii  elenice  colective  în  raport  cu  celelalte  etnii4.  Coloniştii 
greci  au  contribuit  la  realizarea  unui  nou  mediu  cultural  în  locurile  unde  s-au 
stabilit,  răspândind  conceptele  lor  religioase  în  rândul  autohtonilor,  motivându-şi 
astfel  dreptul  de  a  ocupa  noi  teritorii  prin  rolul  lor  civilizator.  In  acest  mod,  cultul 
lui  Herakles  a  fost  adoptat  de  populaţiile  autohtone  care  l-au  preluat  odată  cu 
elementele  civilizaţiei  greceşti  şi  au  contribuit  ulterior  la  răspândirea  acestui  cult5. 

Herakles  face  parte  dintr-o  categorie  aparte  a  mitologiei  greceşti 
caracterizată  de  mixajul  divin-uman,  alături  de  Dionysos,  Asklepios  şi  Dioscurii, 
dar  care  prin  probele  trecute  şi-a  obţinut  dreptul  de  a  urca  în  Olimp.  Herodot 
menţionează  cele  două  tipuri  de  sanctuare  dedicate  lui  Herakles  ca  zeu  ce  face 
parte  din  panteonul  olimpian  şi  în  calitate  de  erou  (Herodot  2.  44),  încercând  să 
explice  de  ce  există  două  tipuri  de  sacrificii  pentru  Herakles,  unul  dedicat  zeului 
iar  celălalt  pentru  un  erou6.  Eroii  primeau  ca  jertfă  sacrificiile  obişnuite,  dar  spre 
deosebire  de  zei,  ei  primeau  şi  theoxenia,  ofrande  de  alimente  de  origine  animală 
sau  vegetală,  similare  cu  cele  consumate  de  către  oameni7.  Se  considera  că  eroii 
erau  capabili  de  ajutor,  poate  chiar  mai  mult  decât  zeii,  aceştia  fiind  legaţi  într-un 

mod  intim  cu  pământenii  din  rândul  cărora  au  făcut  parte,  chiar  dacă  temporar8. 

* 

*  * 

în  secolele  VIII- VI  a.  Chr,  a  avut  loc  extinderea  orizontulului  grecilor  la  o 
scară  fără  precedent,  prin  întemeierea  de  noi  oraşe  în  toată  Europa.  Coloniile 
greceşti  astfel  apărute  şi-au  onorat  fondatorii,  persoane  reale  ce  au  fost  eroizaţi 
după  moarte  şi  au  făcut  obiectul  unui  cult  al  fondatorului  în  agora.  Ktistes  este 
termenul  ce  desemnează  un  fondator  în  sensul  larg  al  cuvântului  şi  utilizat  pentru 
a  descrie  pe  fondatorii  oraşelor,  regatelor,  dinastiilor,  asociaţiilor  de  cult  sau  al 
altor  comunităţi.  In  epoca  romană  acesta  devine  un  titlu  de  onoare,  acordat 


1  BREMMER  1994,  p.  1-7. 

2  BENOIT  1949,  p.  104-106. 

3  RABADJIEV  2001,  p.  9. 

4  MALKIN  2016,  p.  285. 

5  RABADJIEV  2001,  p.  14. 

6  STAFFORD  2010,  p.  230;  EKROTH  2002,  p.  86;  ABADJIEV  2001,  p.  15;  EKROTH  2015, 
p.  383-396. 

7  EKROTH  2010,  p.  107. 

8  EKROTH  2010,  p.  105. 

împăratului  şi  /  sau  cetăţenilor  importanţi  care  au  adus  contribuţii  extraordinare 
la  buna  desfăşurare  a  vieţii  cetăţii9. 

Dar  în  secolul  al  V-lea  a.Chr.,  în  căutare  de  prestigiu  şi  status  superior, 
oraşele  au  adoptat  fondatori  mai  renumiţi,  ca  de  pildă  în  cazul  coloniei  Crotona 
din  sudul  Italiei:  deşi  este  cunoscut  Myskellos  din  Rhypai  ca  fondator,  acum 
oraşul  emite  monedă  cu  Herakles  KTICTHC;  Heracleea  Pontică  îl  consideră  pe 
argonautul  Idmon  mai  potrivit  decât  fondatorul  Gnesiochos  din  Megara,  iar 
Sinope  pe  argonautul  Autolykos,  chiar  dacă  numele  fondatorilor  erau 
binecunoscute10.  In  acest  sens,  din  a  doua  jumătate  a  secolului  al  V-lea  a.Chr. 
Herakles  a  devenit  o  figură  legendară  de  întemeietor,  preferată  de  comunităţile 
greceşti,  exprimând  o  anumită  identitate  panhellenică* 11.  Această  translaţie  de 
accent  de  la  fondatorii  istorici  la  cei  mitici  poate  fi  pusă  în  legătură  cu  depăşirea 
etapei  de  început  a  acestor  colonii,  conştiente  de  istoria  lor  recentă  în  comparaţie 
cu  metropolele.  Astfel  s-a  încercat  integrarea  noilor  colonii  într-o  istorie 
imaginară  comună  a  vechilor  eleni,  prin  intermediul  marilor  eroi  eleni,  mai  ales 
Herakles  şi  argonauţii12.  Această  integrare  a  avut  un  scop  practic:  oraşele  s-au 
folosit  de  trecutul  lor  legendar  pentru  a  facilita  relaţii  diplomatice  speciale  cu  alte 
oraşe.  In  unele  cazuri,  acestea  au  recurs  la  modificarea  schemei  mitologice  proprii 
pentru  a  putea  fi  conectată  cu  cea  a  altui  oraş,  implementându-se  noi  personalităţi 
eroice  cu  povestea  lor.  In  cursul  acestui  proces  de  adaptare  a  miturilor  şi  de 
conectare  a  schemelor  mitologice,  identitatea  fiecărui  oraş  a  fost  treptat 
modificată  şi  îmbogăţită,  urmărindu-se  crearea  şi  menţinerea  unui  status  superior 
aducător  de  prestigiu  şi  titluri13. 

* 

*  * 

După  sfârşitul  secolului  al  IV-lea  a.  Chr.,  schimbările  produse  în  mentalitatea 
societăţii  greceşti  au  permis  unui  suveran  ca,  odată  cu  extinderea  autorităţii  sale 
asupra  unui  teritoriu  întins,  să  tindă  spre  un  statut  superior,  înrudit  cu  zeii.  S-a 
recurs  atunci  la  asocierea  liderului  cu  imaginea  unui  zeu,  ceea  ce  a  însemnat  că 
acesta  se  putea  plasa  pe  sine  însuşi  în  centrul  vieţii  civice  a  unui  oraş  fără  a  fi 
prezent  în  mod  fizic  acolo.  De  cele  mai  multe  ori  a  fost  ales  zeul  dominant  în 
pantheonul  orăşenesc,  dar  există  şi  excepţii  în  cazul  în  care  suveranul  dorea  să 
sublinieze  anumite  calităţi,  cum  ar  fi  cea  de  războinic.  Adoptarea  atributelor  lui 
Herakles  reprezintă  doar  un  aspect  al  acestor  transformări14.  Alexandru  Macedon 
continuă  şi  accentuează  tradiţia  descendenţei  heracleene  a  casei  regale 
macedonene  în  cadrul  unui  larg  program  de  propagandă  politică,  menit  să 
sprijine  înfăptuirea  marelui  imperiu  şi  îi  aduce  ofrande  ca  zeu  cât  şi  ca  erou, 
numindu-1  chiar  pe  fiul  lui  cu  Barsine,  Herakles15.  Sursele  literare  menţionează 
frecvent  sacrificiile  aduse  eroului  în  timpul  campaniilor  sale  (Arrian,  I.  4.  5;  II,  15. 


9  MORTENSEN  2015,  p.  213. 

10  MALKIN  2005,  p.  65. 

11  MALKIN  2005,  p.  64. 

12  MALKIN  2005,  p.  65. 

13  MORTENSEN  2015,  p.  214,  231-233. 

14  PALAGIA  1986,  p.  138;  PRICE  1984,  p.  25-26. 

15  STAFFORD  2012,  p.  143-145. 

7;  16.  7;  24.  6).  Alexandru  este  înfăţişat  pe  monedele  emise  de  monetăria  din 
Alexandria  între  326  şi  322  a.Chr  în  calitate  de  Herakles  tânăr16.  Exemplul  său  a 
fost  urmat  de  către  succesorii  care  au  încercat  să  îl  imite  pe  Alexandru  însuşi,  dar 
şi  imaginile  folosite  de  acesta,  între  care  şi  cea  a  faimosului  erou  Herakles. 
Succesul  acestei  strategii  este  dovedit  şi  de  longevitatea  dinastiilor  rezultate  în 
urma  divizării  imperiului  lui  Alexandru17. 

Mithridates  VI  Eupator,  regele  Pontului,  copiindu-1  pe  marele  cuceritor 
Alexandru  Macedon,  din  care  pretinde  a  se  trage  pe  linie  maternă,  este  înfăţişat 
pe  monede  emise  la  Odessos  şi  Messambria  sub  chipul  lui  de  Herakles18. 

Credinţa  în  Herakles/Hercules  şi  a  patronajului  său  în  calitate  de  garant  al 
imortalităţii  datorită  divinizării  postume  a  câştigat  o  popularitate  deosebită  în 
Roma,  influenţată  şi  de  filozofia  cinică  şi  stoică  despre  originea  pământeană  a 
zeităţilor  nemuritoare,  idee  propagată  şi  în  cadrul  colegiilor  funerare  avându-1  pe 
Hercules  ca  patron.  Viaţa  lui  Hercules  era  prezentată  ca  un  model  demn  de  a  fi 
imitat,  o  viaţă  în  care  a  adus  multe  beneficii  oamenilor,  iar  încercările  prin  care  a 
trecut  erau  considerate  victorii  morale  pe  calea  obţinerii  imortalităţii.  Aici  cele 
două  noţiuni  referitoare  la  eroizarea  profesată  în  cultul  lui  Hercules  se  divid:  în 
timp  ce  în  rândul  cetăţenilor  simpli  ai  imperiului  predomina  credinţa  în  eroizarea 
postumă  asociată  cu  victoria  lui  Hercules  asupra  forţelor  chtoniene,  aristocraţia 
romană  lega  divinizarea  eroului  de  dispariţia  sa  de  pe  rugul  funerar,  ceea  ce 
semnnifica  eliberarea  lui  de  legăturile  terestre19.  Hercules  pentru  romani  este  un 
olimpian,  iar  datorită  asocierii  imaginii  sale  cu  Alexandru  Macedon,  marele 
cuceritor,  cultul  său  devine  o  parte  integrantă  a  ritualurilor  oficiale  organizate  şi 
susţinute  de  către  stat,  căpătând  şi  alte  valenţe  mai  ales  în  perioada  romană  târzie, 
ca  zeu  al  abundenţei,  al  vindecării  şi  patron  al  armatei20.  începând  cu  secolul  I 
p.Chr.,  aristocraţia  romană  a  preferat  printre  alte  divinităţi  şi  pe  Hercules;  acesta 
este  adoptat  de  către  împăraţii  romani,  de  la  Traian,  care  a  introdus  iconografia 
herculeană  pe  monede,  a  creat  un  tip  statuar  ce  îl  reprezenta  cu  atributele  lui 
Hercules  şi  a  încurajat  cultul  eroului  cu  caracter  războinic.  Un  argument 
important  în  favoarea  semnificaţiei  deosebite  pe  care  a  acordat -o  Traian  eroului 
grec,  este  comparaţia  sa  cu  Herakles,  introdusă  de  către  Pliniu  cel  Tânăr  în 
panegiricul  său  (14.5),  probabil  cu  acordul  împăratului21.  Unele  elemente  ale 
acestui  cult  au  fost  preluate  şi  de  Hadrian,  dar  spre  deosebire  de  Traian,  care  a 
accentuat  calităţile  războinice  ale  cultului  herculean,  Hadrian  l-a  văzut  pe  erou  ca 
un  călător  în  căutarea  nemuririi22.  Antoninus  Pius  a  accentuat  în  schimb  valoarea 
tradiţională  a  cultului  eroului  războinic  în  calitate  de  Hercules  invictus23.  Apogeul 
este  atins  sub  Commodus  care  a  utilizat  toate  mijloacele  de  promovare  a  asocierii 
dintre  cultul  herculean  şi  imaginea  proprie:  emisiuni  monetare,  tipuri  statuare  ce 


16  PALAGIA  1986,  p.  141. 

17  STAFFORD  2012,  p.  147. 

18  PALAGIA  1986,  p.  143;  SAPRYKIN  2009,  p.  264. 

19  RABADJIEV  1995,  p.  423,  n.  19. 

20  AVRAMIDOU  2010,  p.  234. 

21  PALAGIA  1986,  p.  145-146;  AVRAMIDOU  2010,  p.  234;  HEKSTER  2005,  p.  205-206. 

22  HEKSTER  2005,  p.  206-209;  AVRAMIDOU  2010,  p.  234. 

23  AVRAMIDOU  2010,  p.  234. 

îl  înfăţişează  pe  împărat  în  calitate  de  Hercules  şi  mari  ceremonii  religioase  cu 
împăratul  purtând  costumul  lui  Hercules  (Dio  Cassius  73.  15.  2-3,  Historia 
Augusta,  Commodus  17.8)24.  în  secolele  III  şi  IV  p.Chr.,  mesajul  transmis  de 
împăraţi  se  modifică  substanţial:  de  la  conotaţia  religioasă  traianee  şi  aspiraţiile 
divine  ale  lui  Commodus,  Hercules  devine  acum  un  simbol  al  securităţii 
frontierelor  ameninţate  de  invaziile  barbare,  mai  ales  în  timpul  tetrarhiei,  când  un 
epitet  special,  Herculius,  este  adoptat  de  împăraţi  precum  Constantius  şi  de 
Maximianus,  la  care  se  adaugă  rolul  de  protector  al  membrilor  auguşti  ai 
tetrarhiei25.  După  Constantin  cel  Mare,  în  perioada  creştină,  multe  statui  ale 
eroului  supravieţuiesc,  dar  transmit  un  mesaj  total  diferit:  eroul  devine  un  model 
de  putere  masculină  şi,  în  această  calitate,  patron  al  întrecerilor  atletice  de  pe 
Hipodrom  şi  Circus  Maximus26. 

2.  Herakles  Ia  Callatis 

Herakles  ocupă  un  loc  de  seamă  în  panteonul  callatian,  acesta  fiind  eroul 
eponim  al  heracleoţilor  ce  au  fondat  colonia  callatiană27.  La  Callatis,  Herakles  este 
atestat  cu  două  epitete:  aAe^LKaKOţ,  având  probabil  o  origine  beotiană28  şi 
cf)aQavy£Lxr|g29  într-o  dedicaţie  pusă  de  o  asociaţie  ai  cărei  membrii  erau  originari 
din  Heracleea  Pontică,  stabiliţi  la  Callatis.  După  o  opinie  recentă,  informaţiile 
rezultate  din  analiza  acestei  dedicaţii  au  fost  transferate  în  totalitate  Heracleei 
Pontice,  pe  motivul  originii  dedicanţilor30.  Totuşi,  pornind  de  la  faptul  că  sunt 
menţionaţi  37  de  heracleoţi  aflaţi  la  Callatis,  un  număr  destul  de  mare, 
presupunem  că  unii  dintre  ei  s-au  stabilit  în  oraş  pentru  o  perioadă  mai 
îndelungată  sau  chiar  pentru  tot  restul  vieţii,  şi,  în  această  calitate,  au  influenţat 
probabil  şi  pe  localnici.  Putem  considera  astfel  că  Herakles  cJtaQavyELxr];;  aparţine 
în  egală  măsură  şi  panteonului  callatian,  nu  doar  celui  heracleot.  Peisajul 
callatian,  cu  falezele  sale  înalte  şi  calcaroase  din  zona  actualului  port  militar, 
prezintă  multe  asemănări  cu  Heracleea  Pontică,  unde  este  amplasată  peştera 
legendară  prin  care  eroul  a  coborât  în  infern,  locul  de  origine  al  cultului  dedicat 
lui  Herakles  cjtaQavyEtxr];;31. 

In  inscripţiile  callatiene  sunt  menţionate  multe  nume  derivate  de  la  cel  al 
eroului:  UpâKAeţLjoc;32  -  6  atestări,  UgcucAtarv33  -  9  atestări,  HpaKA£L[--]34  -  o 
atestare,  'HqcucAe  (bag35  -  5  atestări,  UpcucAeibrig36  -  2  atestări,  în  total  aproximativ 


24  HEKSTER  2012,  p.  117-128;  PALAGIA  1986,  p.  147;  AVRAMIDOU  2010,  p.  234. 

25  AVRAMIDOU  2010,  p.  235  ;  PALAGIA  1986,  p.  150. 

26  AVRAMIDOU  2010,  p.  236. 

27 ISM  III  95. 

28  ISM  III  68;  AVRAM,  BĂRBULESCU  &  GEORGESCU  1999,  p.  230-232  cu  discuţia 
referitoare  la  originea  şi  sensul  epiclezei. 

29  ISM  III  72  cu  prezentarea  aspectelor  referitoare  Ia  această  asociaţie  de  cult. 

30  CHIRICA  1998,  passim. 

31  AVRAM  1991,  p.  132. 

32  ISM  III  72  (r.  6,  13,  16,  19,  20). 

33  ISM  III  38,  68,  74,  105,  167,  186,  211,  236. 

34  ISM  III  35. 

35  ISM  III  8,  126,  131,  132,  170. 

36  ISM  III  74,  111. 


14 


LAURENŢIU  RADU 


23  de  atestări  până  în  prezent,  ceea  ce  evidenţiază  încă  o  dată  faima  acestui  erou 
în  rândurile  callatienilor. 

Importanţa  eroului  pentru  callatieni  este  dovedită  şi  de  prezenţa  imaginii 
acestuia  pe  primele  emisiuni  monetare  de  argint,  bătute  în  intervalul  330-281 
a.Chr.37,  acoperit  în  partea  superioară  de  blana  leului  din  Nemeea,  imaginea 
clasică  ce  a  circulat  în  epoca  elenistică38.  Ulterior  apar  emisiunile  de  bronz  cu 
reprezentarea  eroului  tânăr,  cu  barbă,  cu  o  cunună  de  lauri  sau  cu  măciuca  pe 
umăr,  iar  pe  revers  atributele  sale  specifice:  tolba  cu  săgeţi,  arcul  şi  măciuca39.  In 
epoca  romană,  în  contextul  reluării  emisiunilor  monetare  de  către  oraşele  vest- 
pontice,  sunt  menţionate  emisiuni  callatiene  din  bronz,  cu  capul  lui  Herakles  pe 
avers  şi  cu  legenda  KTICTHC,  iar  pe  revers  diferite  reprezentări  -  Cybele,  Tyche, 
Athena  ori  Hermes40.  Monedele  de  tip  pseudo-autonom  cu  reprezentări  ale  lui 
Herakles  sau  ale  atributelor  sale,  unele  cu  legenda  KTICTHC,  au  fost  emise  în 
secolele  I  -  III  p.Chr.41,  sau  după  alte  opinii  după  150  p.  Chr.  şi  au  continuat  în 
vremea  „dinastiilor  Antoninilor  şi  a  Severilor  şi  chiar  mai  târziu"42.  O  descriere  şi 
o  clasificare  sumară  a  fost  realizată  de  către  B.  Pick  în  magistrala  sa  operă  din 
189843,  după  care  aceste  emisiuni  au  intrat  într-un  con  de  umbră.  Ulterior,  după 
descoperirea  şi  publicarea  mai  multor  exemplare  din  această  categorie44.  Steluţa 
Gramaticu  şi  Virgil  Ioniţă  realizează  o  sinteză,  împărţind  aceste  emisiuni  în  11 
grupe  pe  baza  diferenţelor  stilistice,  dintre  care  10  au  în  comun  legenda 
KTICTHC45.  în  epoca  romană,  KTICTHC  a  fost  un  epitet  cu  caracter  general, 
referindu-se  la  întreaga  activitate  a  eroului  -  dezvoltat  sub  influenţa  ideologiei 
imperiale,  ce  a  urmărit  să  folosească  imaginea  faimoasă  în  vederea  consolidării 
imaginii  imperiale.  De  altfel,  şi  Hadrian  a  fost  aclamat  în  calitate  de  KTICTHC 
datorită  politicii  sale  de  construire  a  numeroase  edificii  noi  sau  de  refacerea  celor 
existente46.  Chiar  dacă  sensul  acestui  termen  s-a  schimbat  în  epoca  romană, 
tradiţia  a  continuat.  Faima  noilor  „fondatori"  a  fost  utilizată  pentru  susţinerea 
imaginii  oraşului  şi,  împreună  cu  vechii  eroi  din  perioada  greacă,  aceştia  au 
devenit  o  parte  a  memoriei  şi  a  identităţii  oraşului47.  Monede  cu  Herakles 
KTICTHC  au  fost  emise  în  epoca  imperială  la  Herakleea-Perinthos,  de  la  sfârşitul 
secolului  al  II-lea  p.  Chr.  până  la  Severus  Alexander,  la  Heracleea  Pontica  de  la 
Claudius  la  Macrianus  (260/261  p.Chr.),  la  Cius  (Bithynia)  de  la  Marcus  Aurelius 
şi  Caracalla,  la  Prusias  ad  Hypium  în  timpul  domniei  lui  Domitian,  la  Tarsus  sub 


37  TALMAŢCHI  2011,  p.  434;  o  imagine  de  ansamblu  a  circulaţiei  monetare  dobrogene 
în  intervalul  secolelor  I-III  p.Chr.  la  VERTAN  2002,  passim,  iar  pentru  activitatea  atelierului 
callatian  vezi  IACOB  2004,  p.  213-283;  MARIN  &  IONIŢĂ  2016,  p.  147-171. 

38  TALMAŢCHI  2011,  p.  345-346. 

39  TALMAŢCHI  2011,  p.  347. 

40  GRAMATICU  &  IONIŢĂ  2003,  p.  47. 

41  IACOB  2004,  p.  218-219. 

42  GRAMATICU  &  IONIŢĂ  2003,  p.  67. 

43  PICK  1898,  p.  111,  nr.  290,  291,  292,  293,  294,  295,  296. 

44  IACOB  2004,  nr.  20,  21,  22,  25,  26,  27,  28;  TALMAŢCHI  &  CLIANTE  2016,  p.  296,  nr.  1. 

45  GRAMATICU  &  IONIŢĂ  2003,  passim. 

46  MITCHELL  1987,  p.  357-365. 

47  MORTENSEN  2015,  p.  214-233. 

Macrinus  (217-218),  la  Nicaea  sub  Domitian,  Antoninus  Pius  şi  Marcus  Aurelius, 
posibil  corelat  cu  neocoratul  şi  introducerea  jocurilor  atletice48. 

La  Mangalia  au  fost  descoperite  întâmplător  sau  în  cursul  cercetărilor 
arheologice  ponduri  din  plumb  cu  diverse  reprezentări,  dintre  care  se  remarcă 
prin  număr  cele  cu  imaginea  sau  cu  atributele  lui  Herakles.  S-a  identificat  astfel 
tipul  Herakles  cu  redarea  chipului  eroului  cu  barbă,  tip  datat  în  secolul  I  a.  Chr.49. 
Pe  numeroase  ponduri  sunt  reprezentate  armele  eroului,  măciuca  şi  arcul,  alături 
de  alte  divinităţi  cum  ar  fi  Helios,  Athena  sau  Dioscurii50.  Atributele  eroului  sunt 
considerate  de  către  C.  Moisil  drept  „emblema  oraşului"51. 

O  inscripţie  datată  la  începutul  secolului  al  IlI-lea  a.  Chr.,  menţionează 
existenţa  unui  templu  al  lui  Herakles  în  care  urma  să  fie  aşezată  o  dedicaţie  în 
onoarea  unui  binefăcător  al  cetăţii,  ceea  ce  dovedeşte  prestigiul  de  care  se  bucura 
edificiul  în  rândul  callatienilor,  unul  dintre  principalele  locuri  de  cult  ale  cetăţii, 
unde  erau  expuse  decretele  cetăţii52.  Pe  de  altă  parte,  cultul  eroului  s-a  dezvoltat 
în  strânsă  legătură  cu  evoluţia  pohs-ului;  astfel  în  spaţii  importante  pentru  cetate, 
agora  sau  la  porţile  oraşului  sunt  prezente  edificii  de  cult53.  Cercetările  arheologice 
efectuate  în  zona  colţului  de  nord-vest  al  cetăţii,  au  dus  la  descoperirea  unor 
altare  ce  ar  putea  fi  puse  în  legătură  cu  culte  asociate  lui  Herakles  sau  Dionysos54. 

In  cursul  cercetărilor  arheologice  sau  în  cadrul  descoperirilor  fortuite  au  fost 
scoase  la  lumină  şi  unele  reprezentări  ale  eroului,  dintre  care  amintim  două  statui. 
Prima  dintre  acestea  este  o  statuie  fragmentară  din  calcar,  descoperită  la 
Mangalia55,  o  lucrare  de  serie,  realizată  din  calcar  cochilifer  de  slabă  calitate,  cu 
partea  din  spate  doar  schiţată.  Eroul  este  reprezentat  cu  blana  leului  din  Nemeea 
în  mâna  stângă  şi  cu  măciuca  în  mâna  dreaptă.  Capul  lipseşte,  find  vizibilă  doar 
zona  de  fixare  a  gâtului  prin  intermediul  unui  cep  din  lemn.  Statuia  a  fost 
refolosită  ulterior,  prilej  cu  care  partea  stângă  a  fost  grav  afectată  ca  şi  torsul 
acesteia.  Din  punct  de  vedere  cronologic,  statuia  a  fost  datată  în  secolul  al  IlI-lea 
p.  Chr.56.  O  altă  reprezentare  a  lui  Herakles  este  o  statuetă  fragmentară  din 
marmură  realizată  la  o  scară  redusă,  cu  detalii  anatomice  foarte  bine  redate  şi 
finisată  cu  grijă,  din  secolul  al  Il-lea  p.Chr.,  descoperită  în  195857. 


48  DI  SEGNI  1997,  p.  154-161. 

49  MOISIL  1957,  p.  260-263,  nr.  2  şi  3,  pl.  1,  2,  3. 

50  MOISIL  1957,  p.  260-279;  PREDA  1957,  p.  298-300,  fig.  1;  ICONOMU  &  CHIRIAC 
2008,  p.  105-107,  110,  fig.  1-2;  OCHEŞEANU  &  GEORGESCU  1983-1985,  p.  355-359; 
SAUCIUC-SĂVEANU  1925,  p.  132-133; 

51  MOISIL  1957,  p.  260-276,  nr.  2-3. 

52 ISM  III  3. 

53  KEARNS  1992,  p.  71. 

54  ALEXANDRU,  CONSTANTIN  &  IONESCU  2017,  p.  225.  Menţionăm  că  pe  planurile 
vechi  ale  oraşului,  de  exemplu  cel  realizat  de  Şt.  Popovici,  este  figurat  templul  lui 
Dionysos,  amplasat  în  interiorul  oraşului  antic,  în  apropierea  falezei  (ALEXANDRU, 
CONSTANTIN  &  IONESCU  2012,  p.  451-452  şi  pl.  1-3),  astfel  încât  este  posibil  ca  vestigiile 
descoperite  în  zona  colţului  de  nord-vest  al  cetăţii  să  aparţină  într-adevăr  unui  loc  de  cult 
dedicat  lui  Herakles. 

55  Pe  str.  V.  Pârvan,  în  anul  1959.  Dimensiuni:  L  -  0,730  m,  1  -  0,360  m;  nr.  inv.  342 
Muzeul  Callatis. 

56  COVACEF  1975,  p.  409,  fig.  13. 

57  BORDENACHE  1969,  p.  70,  nr.  128,  pl.  LVII;  COVACEF  1975,  p.  409,  fig.  12. 

Concluzii 

In  antichitate,  în  multe  oraşe  s-a  perpetuat  tradiţia  existenţei  unui  fondator, 
persoană  reală  sau  în  multe  cazuri,  această  onoare  a  fost  conferită  unui  zeu, 
tradiţie  menţionată  în  surse  literare  şi  documente  arheologice.  Colonia  callatiană  a 
fost  întemeiată,  conform  izvoarelor  istorice,  la  porunca  unui  oracol  (Pseudo 
Skymnos  v.  760-764),  al  cărui  nume  nu  a  fost  păstrat  de  istorie,  astfel  că  nu 
suntem  în  măsură  să  atribuim  întemeierea  coloniei  unui  anumit  zeu.  Ulterior,  în 
epoca  elenistică,  pantheonul  callatian  cunoaşte  o  dezvoltare  tipică  unui  oraş 
pontic,  aflat  la  periferia  lumii  greceşti,  cu  inerentele  diferenţe  generate  de  mediul 
complex  în  care  a  evoluat.  In  cadrul  acestuia,  Herakles  ocupă  un  loc  important, 
dar  din  punct  de  vedere  al  atestărilor  epigrafice  şi  al  monumentelor  iconografice 
este  depăşit  de  către  Dionysos. 

Analizând  informaţiile  cu  privire  la  Herakles  în  calitate  de  KTICTHC,  cu 
toate  că  singura  dovadă  în  acest  sens  este  reprezentată  de  monedele  cu  legenda 
respectivă  emise  în  epoca  imperială,  deducem  că  în  această  perioadă,  eroul  era 
considerat  cu  siguranţă  fondatorul  legendar  al  cetăţii.  Când  şi  cu  ce  prilej  a  fost 
adoptată  această  tradiţie  nu  ştim.  Există  posibilitatea  preluării  acestei  tradiţii  de  la 
Heracleea  Pontica,  metropola  coloniei  callatiene,  ca  o  moştenire  din  vremea 
întemeierii  oraşului,  dar  nu  există  informaţii  cu  privire  la  acest  fapt.  O  altă 
ipoteză  se  referă  la  introducerea  acestei  filiaţii  eroice  în  epoca  imperială,  în 
condiţiile  concurenţei  dintre  cetăţile  greceşti  pentru  influenţă  şi  titluri,  moment  în 
care  oraşele  greceşti  au  început  să  sublinieze  tradiţiile  lor  individuale  ca  elemente 
ale  identităţii  civice,  o  tendinţă  ce  a  prevalat  în  secolul  al  II-lea  p.Chr.,  influenţată 
de  trendul  intelectual  şi  cultural  contemporan58. 

Epoca  imperială  reprezintă  un  moment  de  reaşezare  mentală  a  lumii  greceşti, 
bulversată  de  cucerirea  romană,  de  încercare  de  recuperare  şi  reconectare  cu  un 
trecut  îndepărtat,  uneori  cu  caracter  mitologic59,  toate  acestea  servind  unui  singur 
scop:  păstrarea  limbii,  a  tradiţiilor  şi  a  culturii  elenice. 

lumina  paginii. 

Fontul  folosit  este  Palatino  Linotype,  cu  următoarele  dimensiuni: 

-  titlu  articol  -  12,5  puncte,  condensat  0,4,  boldat,  cu  majuscule;  autor  -  12  puncte, 
condensat  0,4;  text  -  10  puncte,  extins  0,2;  note  de  subsol  -  8,5  puncte,  extins  0,4;  rezumat 
-  10  puncte,  extins  0,2;  bibliografie  -  9  puncte,  extins  0,2. 

Ilustraţia  va  fi  furnizată  în  format  .jpeg  sau  .tiff,  rezoluţia  minimă  300  dpi.  In 
cazul  în  care  nu  este  posibilă  scanarea  conform  cerinţelor  formulate,  autorul  poate 
trimite  ilustraţia  în  original  (desene,  fotografii,  diapozitive). 

Notele  infrapaginale,  numerotate  continuu,  vor  fi  redactate  după  sistemul  anglo- 
saxon:  autor,  anul  apariţiei  lucrării,  pagina  citată  -  după  caz  figura,  tabelul  -  (ex.: 
PIPPIDI  1967,  p.  84,  fig.  3/4),  urmând  ca  în  final  să  se  anexeze  o  listă  bibliografică 
ordonată  alfabetic  după  numele  autorilor  şi  cronologic  pentru  fiecare  autor  în  parte. 

Lista  bibliografică  va  fi  redactată  în  forma: 

-  pentru  carte  de  autor:  nume  autor,  anul  apariţiei,  titlul  lucrării,  volum  (număr 
şi  titlu),  ediţie,  serie  (colecţie),  numărul  în  cadrul  seriei  sau  colecţiei,  locul  apariţiei. 

Exemple: 

BOJILOV  &  GJIUZELEV  2004  -  Ivan  Bojilov  &  Vasil  Gjuzelev,  Istorija  na 
Dobroudja,  voi.  2,  Sredneyekovîe,  Veliko  Târnovo,  2004. 

PAUNESCU  2005  -  Anca  Păunescu,  Oraşul  de  Floci,  un  oraş  dispărut  din  Muntenia 
meridională,  Târgovişte,  2005. 

-  pentru  articole:  nume  autor,  anul  apariţiei,  titlul  articolului,  numele  publicaţiei 
sau  al  volumului  colectiv,  tom,  număr,  locul  apariţiei  şi  editorul  -  pentru  volume 
colective,  paginile  articolului. 

Exemple: 

COJOCARU  2009  -  Victor  Cojocaru,  Zum  Proxenie  in  den  griechischen  Stădten  des 
pontischen  Raumes,  Pontica  42  (2009),  p.  349-374. 

ROBU  2013  -  Adrian  ROBU,  Sanctuare  şi  relaţii  între  cetăţi  în  lumea  elenistică: 
exemplul  cetăţilor  Chalcedon  şi  Byzantion,  in:  Florina  Panait  Bîrzescu  et  alii  (eds),  Poleis  în 
Marea  Neagră:  relaţii  interpontice  şi  producţii  locale,  Bucureşti,  2013,  p.  143-157. 

Titlurile  periodicelor,  volumelor,  cataloagelor,  corpora,  enciclopediilor  se  vor 
abrevia  după  Normele  de  întocmire  a  manuscriselor,  Anexele  2  si  3  din  SCIVA  46  (1995), 
3  -  4,  p.  356  -  370.  Orice  altă  abreviere  în  afara  celor  ce  se  regăsesc  în  lucrarea  citată  va 
fi  prezentată  şi  explicit,  la  sfârşitul  listei  bibliografice. 

Redacţia  îşi  rezervă  dreptul  de  a  respinge  orice  referire  cu  caracter  defăimător 
sau  neştiinţific  la  adresa  unor  persoane  sau  instituţii  ştiinţifice  de  profil. 

Lucrările  pot  fi  trimise  la  adresa  revista.pontica@gmail.com.  Corespondenţa  pe 
durata  redactării  volumului  se  poate  ţine  pe  aceeaşi  adresă  de  e-mail  sau  la 
telefon/fax:0040-241-618763. 


PUBLICATION  GUIDELINES 


The  articles  should  be  in  Romanian  or  in  an  internaţional  language  as 
English,  French,  German  or  Italian.  Each  author  should  provide  keywords  and  an 
abstract,  both  in  one  of  the  languages  listed  above,  as  well  as  their  Romanian 
translation. 

Authors  should  use  Microsoft  Word,  page  format  -  A4;  margins  should  fit: 
top  -  1.5  cm;  bottom  -  7.3  cm;  left  -  3  cm;  right  -  4.6  cm;  header  -  1.3  cm. 

The  text  should  be  written  using  Palatino  Linotype  font  as  follows:  title  -  12.5 
points,  condensed  0.4,  bold,  uppercase;  author  -  12  points,  condensed  0.4;  text  -  10 
points,  extended  0.2;  footnotes  -  8.5  points,  extended  0.4;  abstract  -  10  points, 
extended  0.2;  bibliography  -  9  points,  extended  0.2. 

lllustrations  should  be  submitted  separately  (do  not  insert  them  into  the  text) 
as  TIFF  or  JPEG,  minimum  300  DPI. 

Footnotes  will  be  numbered  continuously  (1,  2,  3,...)  and  will  be  written  in 
accordance  with  the  Anglo-Saxon  reference  System:  PIPPIDI  1967,  p.  84,  fig.  3/4. 
Each  such  abbreviated  reference  should  be  fully  explained  in  the  Bibliography.  The 
Bibliography,  included  at  the  end  of  the  article,  must  be  in  alphabetical  order,  by 
author,  and  in  chronological  order  for  each  author  with  more  than  one  title. 

Examples: 

BOJILOV  &  GJIUZELEV  2004  -  Ivan  Bojilov  &  Vasil  Gjuzelev,  Istorija  na 
Dobroudja,  voi.  2,  Sredneyekovîe,  Veliko  Târnovo,  2004. 

PĂUNESCU  2005  -  Anca  Păunescu,  Oraşul  de  Floci,  un  oraş  dispărut  din 
Muntenia  meridională,  Târgovişte,  2005. 

For  papers:  author's  name,  publication  year,  paper  title,  name  of  publication 
or  of  collective  volume,  tome,  number,  publication  place  and  editor  -  for 
collective  volumes,  pages  of  paper. 

Example: 

COJOCARU  2009  -  Victor  Cojocaru,  Zur  Proxenie  in  den  griechischen  Stădten 
des  pontischen  Raumes,  Pontica  42  (2009),  p.  349-374. 

ROBU  2013  -  Adrian  ROBU,  Sanctuare  şi  relaţii  între  cetăţi  în  lumea  elenistică: 
exemplul  cetăţilor  Chalcedon  şi  Byzantion,  in:  Florina  Panait  Bîrzescu  et  alii  (eds),  Poleis 
în  Marea  Neagră:  relaţii  interpontice  şi  producţii  locale,  Bucureşti,  2013,  p.  143-157. 

Abbreviations  for  publication  titles,  volumes,  catalogues,  corpora,  encyclopedias 
should  be  written  according  to  Normele  de  întocmire  a  manuscriselor ,  Anexes  2  and 
3,  SCIVA  46  (1995),  3-4,  p. 356-370.  Any  abbreviation  not  included  in  this  list  must 
be  fully  explained  at  the  end  of  the  bibliography  list. 

Authors  can  also  submit  their  papers  by  e-mail,  to  the  following  e-mail 
address:  revista.pontica@gmail.com.  For  further  information  contact  us  by  mail  or 
telephone/fax:  0040-241-618763. 


